*pielikums*

Saistošajiem noteikumiem Nr.2021/14

**Par palīdzību bārenim un bez vecāku gādības palikušajam bērnam**

**pēc pilngadības sasniegšanas Aizkraukles novadā**

**Aizkraukles novada domes 2021.gada 21.oktobra**

**Saistošo noteikumu Nr.2021/14**

**“Par palīdzību bārenim un bez vecāku gādības palikušajam bērnam pēc pilngadības sasniegšanas Aizkraukles novadā”**

**PASKAIDROJUMA RAKSTS**

|  |  |
| --- | --- |
| ***Paskaidrojuma raksta sadaļas*** | *Norādāmā informācija* |
| 1. Projekta nepieciešamības pamatojums | Administratīvo teritoriju un apdzīvoto vietu likuma Pārejas noteikumu 17.punktā Aizkraukles novada domei ir noteikts pienākums izvērtēt novadu veidojošo bijušo pašvaldību pieņemtos saistošos noteikumus un pieņemt jaunus novada saistošos noteikumus.  Saistošie noteikumi “Par palīdzību bārenim un bez vecāku gādības palikušajam bērnam pēc pilngadības sasniegšanas” nosaka Aizkraukles novada pašvaldības pabalstus bārenim un bez vecāku gādības palikušajam bērnam pēc pilngadības sasniegšanas, pabalstu aprēķināšanas un izmaksas kārtību. |
| 2. Īss projekta satura izklāsts | Saistošie noteikumi nosaka bārenim un bez vecāku gādības palikušajam bērnam pēc pilngadības sasniegšanas vienreizēju pabalstu patstāvīgas dzīves uzsākšanai, vienreizēju pabalstu sadzīves priekšmetu un mīkstā inventāra iegādei, pabalstu ikmēneša izdevumiem bērnam – mācību iestādes audzēknim un mājokļa pabalstu, pamatojoties uz likumu “Par palīdzību dzīvokļa jautājumu risināšanā”, Ministru kabineta 15.11.2005. noteikumiem Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” un Ministru kabineta 17.12.2020. noteikumu Nr.809“Noteikumi par mājsaimniecības materiālās situācijas izvērtēšanu un sociālās palīdzības saņemšanu” noteiktajām mājokļa pabalsta aprēķināšanai izmantojamām izdevumu pozīciju minimālajām normām. Saistībā ar izmaiņām likumdošanā, no 01.01.2021. valstī ir noteiktas minimālās šo pabalstu normas un saistošie noteikumi nosaka tām atbilstošus pabalsta apmērus Aizkraukles novada pašvaldībā. |
| 3. Informācija par plānoto projekta ietekmi uz budžetu | 2020. gadā sociālo garantiju pabalstus saņēma 32 bērni, šiem mērķiem izlietoti 25588 *euro*,  Saistošajos noteikumos minētie pabalsti tiks nodrošināti sociālajām garantijām bāreņiem un bez vecāku gādības palikušajiem bērniem pēc pilngadības sasniegšanas plānoto budžeta līdzekļu ietvaros. |
| 4. Normatīvā akta ietekme uz sabiedrību | Nav attiecināms. |
| 5. Informācija par administratīvajām procedūrām | Informāciju par saistošo noteikumu piemērošanu var saņemt Aizkraukles novada sociālajā dienestā.  Saistošo noteikumu projekts paredz administratīvās procedūras, pabalstu saņemšanai pilngadību sasniegušajiem bērniem bāreņiem un bez vecāku gādības palikušajiem bērniem veicama iesnieguma iesniegšana, kam seko lēmuma pieņemšana. Atbildīgās institūcijas pieņemtos lēmumus vai faktisko rīcību var apstrīdēt, iesniedzot attiecīgu iesniegumu Aizkraukles novada domē. Aizkraukles novada domes lēmumu, saskaņā ar Administratīvā procesa likuma 79.panta pirmo daļu un 189.panta pirmo daļu, var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona – pēc deklarētās dzīves vietas). |
| 6. Informācija par konsultācijām ar privātpersonām | Nav notikušas. |

|  |  |  |
| --- | --- | --- |
| Sēdes vadītājs,  domes priekšsēdētājs | *Šis dokuments ir elektroniski parakstīts ar drošu elektronisko parakstu un satur laika zīmogu* | L.Līdums |